AVTOMOBIL TRANSPORTIDA ORTISH-TUSHIRISH ISHLARINI TASHKIL ETISH VA MEXANIZATSIYALASH

|
AVTOMOBIL TRANSPORTIDA ORTISH-TUSHIRISH ISHLARINI TASHKIL ETISH VA MEXANIZATSIYALASH
|
bet | 4/6 | Sana | 10.02.2024 | Hajmi | 19,31 Kb. | | #154223 |
Bog'liq 1. Yuklash-tushirish ishlarini mexanizatsiyalashtirish mashinala-fayllar.org2. AVTOMOBIL TRANSPORTIDA ORTISH-TUSHIRISH ISHLARINI TASHKIL ETISH VA MEXANIZATSIYALASH
Har qanday yuk tashish transport jarayonini amalga oshirishda yuklarni transport vositasiga ortish bilan bog‘liq sermehnat, ba’zida esa jismonan og‘ir ish bajarishga to‘g‘ri keladi. Tashish nihoyasiga yetganda esa yuklarni tushirish zarur bo‘ladi. Yuklarni tushirish ham sermehnat hamda jismonan og‘ir ishlardan biridir.
Ortish-tushirish ishlari asosiy va qo‘shimcha operatsiyalardan iborat bo‘ladi. Asosiy operatsiyalarga quyidagilar kiradi: shtabellar yoki boshqa saqlash joylaridan yuklarni olish; ortish joyiga keltirish; transport vositasiga ortish; tushirishda shu operatsiyalarning aksi bajariladi. Qo‘shimcha operatsiyalarga quyidagilar kiradi: yuklarni taraga joylash va zaruriyatga ko‘ra markirovkalash; tarozidan o‘tkazish (hajmini o‘lchash); hujjatlarni tayyorlash; yuklarni bog‘lab mahkamlash yoki bog‘lovdan bo‘shatish, ustini brezent bilan yopish va boshqalar.
Amaliyotda avtomobillarni ortish-tushirish operatsiyalarida bekor turish vaqti ularning liniya (ish)da bo‘lish vaqtlarining uchdan biriga to‘g‘ri keladi. Avtomobil transporti uchun xarakterli bo‘lgan qisqa masofalarga yuk tashishda ba’zi yuklar uchun avtomobillarning ortish-tushirish operatsiyalarida bo‘lish vaqti ulushi 50 va undan ham ortiq foizlarni tashkil etadi.
Shularga ko‘ra, transport vositalaridan foydalanish samaradorligi o‘zgarib turadi. Ortish-tushirish ishlarini to‘g‘ri tashkil etish va ularni zaruriyatga ko‘ra mexanizatsiyalash avtomobillarning bo‘sh turish vaqtlarini hamda tashish bilan bog‘liq xarajatlarni kamaytirish imkonini beradi.
Avtomobillarda yuk tashishni tashkil etish amaliyotida yuk ortish-tushirish joylarida avtomobillarning barcha bekor turish (sababidan qat’i nazar) vaqtlari ortish-tushirish vaqtiga kiritiladi.
Ortish-tushirish vaqti quyidagi elementlardan iborat: kutib qolish vaqti; avtomobilning manyovr qilishiga sarflangan vaqt; ortish-tushirishning o‘ziga sarflangan vaqt; hujjatlarni rasmiylashtirishga sarflangan vaqt.
Mexanizatsiyalashtirilmagan ortish-tushirish ishlarida barcha operatsiyalar ishchilarning qo‘l mehnati bilan bajariladi. Mexanizatsiyalashtirilgan ortish-tushirish ishlarida esa barcha operatsiyalar turli mashina va mexanizmlar yordamida bajariladi. Mexanizatsiyalashtirilgan ortish-tushirish usulini qo‘llash transport vositalarining ayni operatsiyalarni bajarishda bekor turib qolishini kamaytiribgina qolmay, og‘ir va sermehnat operatsiyalarni bajarishni yengillashtiradi. Yuk ortish-tushirish ishlarini bajarishda 16 yoshdan kichik bo‘lgan shaxslarni ishlatish qat’iyan man etiladi. Qo‘l yordamida bir yerdan ikkinchi yerga tashiluvchi yuklar 16 dan 18 yoshgacha bo‘lgan o‘spirin yigitlar uchun 16,4 kg va qizlar uchun 10,25 kg, ayollar uchun 80 kg dan ortiq bo‘lmasligi shart. 80 kg dan ortiq yuklarni bir yerdan ikkinchi yerga ko‘chirish yoki ortish-tushirish ishlarini bajarish faqatgina mexanizmlar yordamida amalga oshirilishi zarur.
|
| |